Cuneiform Tablet Prague I 426
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša-lim-a-ḫi-im qí-bi-ma um-ma la-qé-pu-um ì-lí-a ù pu-šu-ke-en₆-ma iš-tù ni-is-ḫa-tim ú mu-ṭá-e nu-ṣa-ḫi-ru-ni 2 GÚ 2 ma-na 8 GÍN AN.NA-ak-kà iz-ku-a-am 27 {TÚG}ku-ta-ni 4 TÚG ša li-wi-tim mì-ma a-nim DUMU e-ra-dì ip-qí-id-ni-a-tí ni-kà-sí iš-tí-šu a-dí-ni la ni-sí ANŠE.ḪI-ru-kà me-tù ŠÀ.BA 20 {TÚG}ku-ta-ni 0.5 ma-na.TA 4 TÚG šu-ru-tum 15 GÍN.TA 7 GÍN.TA a-na AN.NA-ki-kà nu-mì-id-ma 28.33333 ma-na 7 GÍN KÙ.BABBAR i-ṣé-er DAM.GÀR a-na u₄-me pá-tí-ú-tim na-dí ší-tí {TÚG}ku-ta-ni-kà 7 TÚG a ni-kà-sí-kà na-ad-ú 2 GÚ 10 ma-na AN.NA 4 {TÚG}li-wi-tum 5 {TÚG}ku-ta-ni 1 ANŠE ṣa-lá-ma-am ša šé-ep a-šur-mu-ta-bi-il₅ 26 {TÚG}ku-ta-nu 1 ANŠE ṣa-lá-mu-um nu-ur-IŠTAR ir-de₈-a-am 1 ANŠE me-et ŠÀ.BA 1.5 TÚG ni-is-ḫa-tum ù 1 GÍN KÙ.BABBAR ni-pu-ul 3 TÚG.ḪI.A a ší-mì-im 0.5 TÚG iš-tí {d}NIN.ŠUBUR-ba-ni ší-tí TÚG.ḪI-ti-kà 26 TÚG.ḪI.A iz-ku-ú-nim i-na 2 GÚ 10 ma-na AN.NA ša šé-ep a-šur-mu-ta-bi-il₅ 4 ma-na ni-is-ḫa-tum 4.83333 ma-na 4 GÍN mu-ṭá-ú iš-tù AN.NA-ak qá-tim gám-ru 7.33333 ma-na 7 GÍN AN.NA a-na a-šur-mu-ta-bíl né-pu-ul ší-tí AN.NA-ki-kà 1 GÚ 53.66666 ma-na LÁ 1 GÍN iz-ku-a-am 11 ma-na AN.NA ša ILLAT-at a-šur-ma-lik É kà-ri-im ni-il₅-qé-ma a li-bi₄ AN.NA-ki-kà ni-dí ŠU.NÍGIN 2 GÚ 4.66666 ma-na LÁ 1 GÍN AN.NA-ak-kà 7 GÍN.TA 26 {TÚG}ku-ta-nu 0.5 ma-na.TA ANŠE ki-ma 0.5 ma-na ŠU.NÍGIN KÙ.BABBAR ša AN.NA TÚG.ḪI.A ú ANŠE 31 ma-na 18.5 GÍN i-ṣé-er DAM.GÀR a-na u₄-me pá-tí-ú-tim na-dí 4 TÚG ša li-wi-tim a-na ni-kà-sí-kà na-ad-ú i-na 6 GÚ 3 ma-na AN.NA ša šé-ep aḫ-ša-lim 21 ma-na ni-is-ḫa-tum 3 ma-na 10 GÍN mu-ṭá-ú ší-tí AN.NA-ki-kà 6 GÚ 5.83333 ma-na ŠÀ.BA 5 GÚ 4.66666 ma-na 8 GÍN.TA 50 {TÚG}ku-ta-nu qá-dum šu-ru-tim ša iṣ-bu-tù 0.33333 ma-na.TA a-na u₄-me-e qú-ur-bu-tim 54.66666 ma-na 5 GÍN KÙ.BABBAR i-ṣé-er DAM.GÀR na-dì